Diari Oficial de la Generalitat Valenciana


Sumari del DOGV 3521, del 21-06-1999 (1999/4609)

Informació pública de la notificació al senyor Robert Thomas Morans de la resolució de 22de febrer de 1999, per la qual es declara l'estat d'abandó de l'embarcació Lady Ketty.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4609


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació al senyor Robert Thomas Morans de la resolució de 22de febrer de 1999, per la qual es declara l'estat d'abandó de l'embarcació Lady Ketty. [1999/S4609]
  
No havent pogut notificar, en l'últim domicili conegut per aquesta administració, la resolució del director general d'Obres Públiques, de data 22 de febrer de 1999, per la qual es declara l'estat d'abandó de l'embarcació Lady Ketty afonada i semisoterrada al port de Xàbia, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat:
  
"De conformitat amb allò que s'ha disposat en l'article 107 de la Llei de Ports de l'Estat i de la Marina Mercant, i fent ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, aquesta Direcció General acordà en Resolució de data 29 de juliol de 1996:
  
"Ordenar al senyor Robert Thomas Morans la reparació i el trasllat fora del port de Xàbia, de l'embarcació citada, en el termini de 15 dies, amb advertència que, en cas d'incompliment per part d'aquest, es procedirà a l'execució subsidiària per l'administració, i a costa de l'executat, d'acord amb allò que s'ha establit en l'article 107.2 de la Llei de Ports de l'Estat i de la Marina Mercant, i dels articles del 95 al 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i seran a càrrec del propietari tant les despeses ocasionades per l'embarcació Lady Ketty fins a la data com les generades per les operacions mencionades".
  
Havent sigut tornades dues cartes amb justificant de recepció dirigida al senyor Robert Thomas Morans, en dates 16 d'octubre i 10 de novembre, respectivament, la resolució ha sigut notificada per mitjà de la inserció de l'edicte en el Diari Oficial de la Generalitat Valenciana el 7 de gener de 1999, i exposició durant 15 dies al tauler d'anuncis de l'Ajuntament de Calvià (Mallorca).
  
Transcorregut el termini concedit no s'ha donat compliment a l'ordre d'aquesta administració, i l'embarcació roman al port de Xàbia en les mateixes condicions en què es trobava, i que presenta, com manifesten els informes de la Capitania Marítima, de data 24 de febrer de 1998, i del Servei d'Explotació de Ports de la Conselleria d'Obres Públiques, Urbanisme i Transports, d'1 de juliol de 1998, un estat de total abandó i ruïna, i que s'han generat deutes que superen amb escreix el valor residual de l'embarcació denominada Lady Ketty.
  
Atés que, de conformitat amb el que disposa la Llei 60/1962, de 24 de desembre, de Règim d'Auxili, Salvament, Remolcs, Troballes i Extraccions Marítimes, en l'article 25, "L'extracció de coses afonades dins dels ports espanyols es regirà per la legislació de ports".
  
Atés que en l'article 107.2 de la Llei de Ports de l'Estat i de la Marina Mercant, aplicable pel principi de supletorietat regulat en l'article 149.3 de la Constitució, es disposa que l'incompliment de les ordres de l'Autoritat Portuària als titulars de vaixells afonats en les aigües d'un port, faculta a aquesta per a l'execució subsidiària i a costa d'aquells del rescat del vaixell.
  
Atés que l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que serà procedent l'execució subsidiària quan es tracte d'actes que, per no ser personalíssims, puguen ser realitzats per un subjecte diferent de l'obligat, "En aquest cas les administracions públiques realitzaran l'acte, per si o a través de les persones que determinen, a costa de l'obligat".
  
Fent ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
1. Declarar en estat d'abandó l'embarcació denominada Lady Ketty afonada i semisoterrada al port de Xàbia, la titularitat de la qual consta el senyor Robert Thomas Morans.
  
2. Procedir a l'execució subsidiària de la Resolució d'aquesta Direcció General de data 29 de juliol de 1998, pel que fa a la retirada i el trasllat fora del port de Xàbia, a costa del propietari o del navilier, en els termes de l'article 107.2 de la Llei de Ports de l'Estat i de la Marina Mercant, a l'efecte de la qual dispose:
  
Que el Servei d'Explotació i Conservació de Ports emeta informe sobre l'estat actual i el valor estimat de l'embarcació Lady Ketty, i procedència de reflotar i traslladar la citada embarcació, i que, en aquest supòsit, propose l'emplaçament de destinació, els mitjans necessaris per a realitzar el trasllat i el cost econòmic de l'operació, i s'indicarà si, en aquest cas, es considera oportú procedir al seu desballestament.
  
3) Notificar la present resolució al senyor Robert Thomas Morans en el domicili conegut d'aquesta, i si resulta fallida la notificació, en la forma disposada en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que li comunique perquè en prenga coneixement i efectes, i li signifique que contra aquesta resolució, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, comptador des de la data de la notificació de la present, sense perjuí de la utilització per l'interessat de qualsevol altre recurs que s'estime oportú els recursos a què es fa referència en la part dispositiva d'aquesta.
  
València, 22 de febrer de 1999.- El director general d'Obres Públiques: Pedro Marco Segura."